Երբ անհաջողություններ եմ ունենում կամ անլուծելի թվացող տհաճություններ, փոքրիկ տոներ եմ ստեղծում ինքս ինձ համար և ինձ թույլ եմ տալիս շռայլումներից լավագույնը՝ վերընթերցումի շռայլությունը: Գրքերը կարդում եմ մատիտանշումներ անելով, ընդգծելով, սրբագրելով, ուրախ կամ տխուր ժպիտներ դնելով, մեկնաբանություններ թողնելով, որոշ ժամանակ անց իմ իսկ մեկնաբանության հետ չհամաձայնող կամ թանձրաշերտ ընդգծում-հաստատումով, մի խոսքով՝ տոնն ապահովված է: